ai4bharat/Pralekha huggingface dataset:
महिला एवं बाल विकास मंत्रालय
महिला एवं बाल विकास मंत्रालय ने बाल संरक्षण पर राष्ट्रीय परामर्श सम्मेलन का आयोजन किया
महिला एवं बाल विकास मंत्रालय ने आज नई दिल्ली में बाल संरक्षण पर राष्ट्रीय परामर्श सम्मेलन का आयोजन किया। इस सम्मेलन में किशोर न्याय  अधिनियम, 2015 तथा यौन अपराधों से बाल संरक्षण अधिनियम , 2012 पर चर्चा की गई। विचार-विमर्श में विभिन्न राज्यों के पुलिस विभाग द्वारा श्रेष्ठ व्यवहारों और अनुभवों को साझा किया गया।
महिला एवं बाल विकास मंत्रालय ने राज्यों के महिला और बाल विकास विभागों, राज्य पुलिस विभागों, गृह मंत्रालय तथा एनसीपीसीआर के साथ बाल संरक्षण तथा बाल कल्याण से संबंधित विषयों पर विचार-विमर्श की पहल की है। राष्ट्रीय सम्मेलन के पहले भाग में किशोर न्याय अधिनियम, 2015 तथा पॉक्सो अधिनियम, 2012, ट्रैक चाइल्ड, चाइल्डलाइन  से संबंधित विषयों पर चर्चा की गई।
राष्ट्रीय परामर्श के दूसरे भाग में सीपीएस योजना के बाल देखभाल औऱ संरक्षण पर फोकस किया गया और राज्यों में क्रियान्वयन के क्षेत्रों की पहचान की गई और इसके समाधान के प्रस्ताव पेश किए गए।
महिला एवं बाल विकास मंत्रालय किशोर न्याय, बाल  अधिनियम, 2015, यौन अपराधों से बच्चों के संरक्षण अधिनियम, 2012  अधिनियम और बाल संरक्षण सेवाओं के विभिन्न कानूनों का  को आईसीडीएस के अंतर्गत लागू कर रहा है ताकि बच्चों की दुर्व्यवहारों से सुरक्षा की जा सके और उनके हितों को सुनिश्चित किया जा सके। किशोर न्याय अधिनियम, 2015 राज्यों को बच्चों की देखभाल औऱ संरक्षण तथा कानून की चपेट में आए बच्चों को सुरक्षा कवच प्रदान करने का अधिकार देता है। यह अधिनियम इन बच्चों की संस्थागत औऱ गैर-संस्थागत देखभाल का प्रावधान कुछ निश्चित वैधानिक सेवाओँ के साथ करता है। यह अधिनियम लैंगिक रूप से तटस्थ है और 18 वर्ष तक की आयु के व्यक्ति को बालक/बालिका मानता है।
आईसीडीएस के अंतर्गत 24x7 चाइल्ड हेल्पलाइन की व्यवस्था है और खोए हुए बच्चों का पता लाने के लिए ऑनलाइन पोर्टल है। इस योजना के अंतर्गत 1508 सीसीआई को औसतन 50 बच्चों के साथ समर्थन दिया जा रहा है।
चाइल्ड लाइन का विस्तार 437 स्थानों तक किया गया है और 60 प्रमुख स्टेशनों पर रेलवे चाइल्ड लाइन कार्य कर रहा है। खोए हुए बच्चों को परिवार से मिलाने में ट्रैक चाइल्ड़ पोर्टल तथा खोयापाया ऐप्प काफी सफल हुए हैं।
प्रधानमंत्री कार्यालय
प्रधानमंत्री ने मुंबई में 26/11 के आतंकी हमले मे मारे गये लोगो को श्रृंद्धाजलि दी
(प्रधानमंत्री श्री नरेन्द्र मोदी ने 26/11 के आंतकी हमले में जान गंवाने वाले लोगों को अपनी श्रृद्धांजलि दी है।
प्रधानमंत्री ने कहा “मुंबई में 26/11 के भीषण आतंकी हमले में जान गंवाने वाले लोगों को श्रृद्धांजलि अर्पित करता हूं। हम शोकाकुल परिवारों के साथ हैं। कृतज्ञ राष्ट्र मुंबई हमले के दौरान बहादुरी के साथ आंतकवादियों का मुकाबला करने वाले पुलिस तथा सुरक्षा बलों को नमन करता है।”
प्रधानमंत्री कार्यालय
प्रधानमंत्री ने श्री जगन्नाथराव जोशी जी को उनकी 101वीं जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने भारतीय जन संघ और भारतीय जनता पार्टी के वरिष्ठ नेता श्री जगन्नाथराव जोशी जी को उनकी 101वीं जयंती पर श्रद्धांजलि अर्पित की।
एक ट्वीट में प्रधानमंत्री ने कहा :
“मैं श्री जगन्नाथराव जोशी जी की 101वीं जयंती पर उनको श्रद्धांजलि अर्पित करता हूं। जगन्नाथराव जी बेहतरीन संगठक थे और उन्होंने लोगों के बीच काफी काम किया था। जनसंघ और भाजपा को मजबूत बनाने में उनकी बड़ी भूमिका है। वह एक उत्कृष्ट विद्वान और बुद्धिजीवी भी थे।”
शिक्षा मंत्रालय
सीबीएसई के 10वीं कक्षा के परिणाम घोषित; त्रिवेंद्रम क्षेत्र में पास होने वाले छात्रों का प्रतिशत सर्वाधिक
परीक्षा में 499 अंक पाकर 13 छात्र शीर्ष पर : लड़कियों ने बाजी मारी
सीबीएसई ने आज कक्षा दस के परिणाम घोषित कर दिए हैं। 99.85 प्रतिशत उत्तीर्ण प्रतिशत के साथ त्रिवेंद्रम सभी क्षेत्रों में सबसे आगे रहा। उसके बाद 99 प्रतिशत पाकर चेन्नई दूसरे स्थान पर और 95.89 प्रतिशत पाकर अजमेर तीसरे स्थान पर रहा। परीक्षा में कुल 17,61,078 छात्र शरीक हुए, जिनमें से 16,04,428 छात्र उत्तीर्ण हुए। इस वर्ष कुल उत्तीर्ण प्रतिशत 91.10 रहा। कुल अंक 499 पाकर 13 छात्र शीर्ष पर रहे।
सीबीएसई परिणामों का विवरण देखने के लिए यहां क्लिक करें -
विज्ञान एवं प्रौद्योगिकी मंत्रालय
हंसा-एनजी ने पुद्दुचेरी में समुद्र स्तर का परीक्षण सफलतापूर्वक संपन्न किया
हंसा-एनजी ने डीजीसीए द्वारा टाइप सर्टिफिकेशन की दिशा में महत्वपूर्ण उपलब्धि अर्जित की
वैज्ञानिक और औद्योगिक अनुसंधान परिषद के तत्वावधान में बंगलुरु स्थित सीएसआईआर-राष्ट्रीय एयरोस्पेस प्रयोगशालाओं द्वारा डिजाइन की गई तथा विकसित भारत के पहले स्वदेशी फ्लाइंग ट्रेनर हंसा-एनजी ने 19 फरवरी से 5 मार्च, 2022 तक पुद्दुचेरी में समुद्र स्तर परीक्षणों को सफलतापूर्वक संपन्न कर लिया है।
इस विमान को 155 किमी/घंटा की गति से डेढ़ घंटे में 140 समुद्री मील की दूरी तय करते हुए पुद्दुचेरी के लिए 19 फरवरी, 2022 को उड़ाया गया था। समुद्र स्तर के परीक्षणों का उद्देश्य हैंडलिंग गुणों, क्लाइंब/ क्रूज प्रदर्शन, बाक्ड लैंडिंग, सकारात्मक और नकारात्मक जी सहित संरचनात्मक निष्पादन, बिजली संयंत्र तथा अन्य प्रणालियों के प्रदर्शन का मूल्यांकन करना था। सीएसआईआर-एनएएल के सूत्रों ने बताया कि समुद्र स्तर के परीक्षणों के सभी उद्देश्यों को पूरा किया गया है और विमान को पुद्दुचेरी में 18 घंटे की उड़ान पूरी करने के बाद 5 मार्च, 2022 को वापस बंगलुरु भेज दिया गया है। विमान के पायलट एएसटीई के विंग कमांडर के.वी. प्रकाश तथा विंग कमांडर दिलीप रेड्डी थे। उड़ान की निगरानी सीएसआईआर-एनएएल डिजाइनरों तथा टेलीमेट्री से उड़ान परीक्षण निदेशक के रूप में विंग कमांडर रीजू चक्रवर्ती द्वारा की गई थी।
हंसा-एनजी जस्ट-इन-टाइम प्रीप्रेग  कम्पोजिट लाइट वेट एयरफ्रेम, ग्लास कॉकपिट, व्यापक पैनोरमिक व्यू के साथ बबल कैनोपी, इलेक्ट्रिकली ऑपरेटेड फ्लैप आदि जैसी अनूठी विशेषताओं के साथ रोटैक्स डिजिटल कंट्रोल इंजन द्वारा संचालित सबसे उन्नत फ्लाइंग ट्रेनर में से एक है। सीएसआईआर-एनएएल ने यह भी कहा कि हंसा-एनजी को भारतीय फ्लाइंग क्लब की आवश्यकताओं को पूरा करने के लिए डिज़ाइन किया गया है और यह कम लागत तथा कम ईंधन खपत के कारण वाणिज्यिक पायलट लाइसेंसिंग  के लिए एक आदर्श विमान है। एनएएल को विभिन्न फ्लाइंग क्लबों से पहले ही 80 से अधिक एलओआई  प्राप्त हो चुके हैं।
सीएसआईआर-एनएएल के निदेशक ने कहा कि कुल 37 उड़ानें और 50 घंटे की उड़ान पूरी हो गई है और डीजीसीए द्वारा टाइप सर्टिफिकेशन प्राप्त करने से पहले कुछ और उड़ानें संचालित की जाएंगी। टाइप सर्टिफिकेशन अप्रैल, 2022 तक पूरा होने की संभावना है और उसके बाद सार्वजनिक / निजी उद्योग के साथ विनिर्माण की पहल की जाएगा जो आत्मनिर्भर भारत के तहत एयरोस्पेस इको सिस्टम को बढ़ाएगा।
सीएसआईआर के महानिदेशक डॉ. शेखर सी मांडे ने टीम को बधाई देते हुए इस महत्वपूर्ण उपलब्धि को अर्जित करने के लिए सीएसआईआर-एनएएल, एएसटीई, डीजीसीए तथा एचएएल की समेकित टीम द्वारा किए गए सराहनीय प्रयासों की प्रशंसा की है।
प्रधानमंत्री कार्यालय
प्रधानमंत्री ने एशियाई खेलों में कांस्य पदक जीतने पर महिला स्क्वाश टीम का उत्साहवर्धन करते हुए शुभकामनाएं दीं
प्रधानमंत्री श्री नरेन्द्र मोदी ने एशियाई खेलों में कांस्य पदक जीतने पर महिला स्क्वाश टीम की सराहना की है। श्री मोदी ने इस उपलब्धि के लिए दीपिका पल्लीकल, जोशना चिनप्पा, अनाहत सिंह और तन्वी को बधाई दी है।
प्रधानमंत्री सोशल मीडिया प्लेटफार्म एक्स पर एक पोस्ट में कहा;
मुझे प्रसन्नता है कि हमारी महिला स्क्वाश टीम ने एशियाई खेलों में कांस्य पदक जीता है। मैं @DipikaPallikal, @josnachinappa, @Anahat_Singh13 और तन्वी को उनके अभूतपूर्व प्रयासों के लिए बधाई देता हूं। मैं उन्हें उनके उज्ज्वल भविष्य के प्रयासों के लिए शुभकामनाएं भी देता हूं।
सड़क परिवहन एवं राजमार्ग मंत्रालय
श्री नितिन गडकरी ने सोनीपत, हरियाणा में 2,872 करोड़ रुपये की लागत से 297 किलोमीटर लंबाई की 5 राष्ट्रीय राजमार्ग परियोजनाओं का उद्घाटन किया
केंद्रीय सड़क परिवहन और राजमार्ग मंत्री श्री नितिन गडकरी ने सोनीपत, हरियाणा में 297 किलोमीटर लंबाई की 2,872 करोड़ रुपये की 5 राष्ट्रीय राजमार्ग परियोजनाओं का उद्घाटन किया। इस अवसर पर बोलते हुए उन्होंने कहा कि इन परियोजनाओं में शामिल जींद से गोहाना राजमार्ग का निर्माण एनसीआर, सोनीपत, नरवाना और पंजाब को संपर्क प्रदान करेगा। श्री गडकरी ने कहा कि 2 लेन की भिवानी-मुंधल-जींद सड़क के निर्माण से राजस्थान, हरियाणा, एनसीआर और उत्तर प्रदेश तक पहुंचना आसान हो जाएगा।
माननीय मंत्री ने कहा कि 98 किमी लंबे 2-लेन के झज्जर से लोहारू राजमार्ग के निर्माण से हरियाणा, राजस्थान, एनसीआर और उत्तर प्रदेश के साथ बेहतर संपर्क स्थापित होगा और किसानों को लाभ मिलेगा। उन्होंने कहा कि इन मार्गों से समय की बचत होगी और साथ ही लोगों की आवाजाही में सुविधा होगी, वाहनों के रखरखाव की लागत कम होगी, दुर्घटनाएं कम होंगी और क्षेत्र में रहने वाले लोगों के रोजगार में वृद्धि होगी। इसके साथ ही किसानों की आर्थिक स्थिति में भी सुधार होगा।
हरियाणा के मुख्यमंत्री श्री मनोहर लाल खट्टर, केंद्रीय राज्य मंत्री, जनरल डॉ. वी.के. सिंह, उपमुख्यमंत्री श्री दुष्यंत चौटाला, राज्य के मंत्री और सभी सांसद-विधायक, अधिकारी और अन्य गणमान्य व्यक्ति भी इस अवसर पर उपस्थित थे।
प्रधानमंत्री कार्यालय
प्रधानमंत्री ने सीधी में हुई बस दुर्घटना में लोगों की मौत पर शोक व्यक्त किया, अनुग्रह-राशि की मंजूरी दी
प्रधानमंत्री श्री नरेन्द्र मोदी ने मध्य प्रदेश के सीधी में हुई बस दुर्घटना में लोगों की मौत पर शोक व्यक्त कियाहै।
प्रधानमंत्री के हवाले से,प्रधानमंत्री कार्यालय ने ट्वीट किया है, “मध्य प्रदेश के सीधी में भीषणबस दुर्घटना हुई है। शोक संतप्त परिवारों के प्रति संवेदना। स्थानीय प्रशासन सक्रियता के साथ बचाव और राहत कार्य कर रहा है।”
प्रधानमंत्री ने अनुग्रह-राशि की भी मंजूरी दी है। पीएमओ ने ट्वीट किया,“पीएम नरेन्द्र मोदी ने मध्य प्रदेश के सीधी में हुई बस दुर्घटना के कारण जान गंवाने वाले लोगों के परिजनों के लिए प्रधानमंत्री राष्ट्रीय राहत कोष से 2 लाख रुपये की अनुग्रह-राशि की मंजूरी दी है। गंभीर रूप से घायल लोगों को 50,000 रुपयेदिए जाएंगे।”
एमजी / एएम / जेके
(
संस्कृति मंत्रालय
अंतरराष्ट्रीय अभिलेख दिवस के अवसर पर केंद्रीय मंत्री मीनाक्षी लेखी कल भारतीय राष्ट्रीय अभिलेखागार में हमारी भाषा, हमारी विरासत प्रदर्शनी का उद्घाटन करेंगी
भारतीय राष्ट्रीय अभिलेखागार 9 जून, 2023 को अंतर्राष्ट्रीय अभिलेख दिवस मना रहा है। इस महत्वपूर्ण अवसर पर, आजादी का अमृत महोत्सव  के तहत "हमारी भाषा, हमारी विरासत" नामक एक प्रदर्शनी आयोजित की जाएगी।
भारत सरकार में संस्कृति राज्य मंत्री सुश्री मीनाक्षी लेखी 9 जून, 2023 को सुबह 11:00 बजे इस प्रदर्शनी का उद्घाटन करेंगी।
इस प्रदर्शनी में अभिलेखीय भंडार के इतिहास से निकाली गई मूल पांडुलिपियों को चुनकर प्रस्तुत किया जाएगा । इनमें सरकार की आधिकारिक फाइलें, औपनिवेशिक शासन के तहत प्रतिबंधित साहित्य, प्रतिष्ठित व्यक्तियों की निजी पांडुलिपियां और साथ ही भारतीय राष्ट्रीय अभिलेखागार पुस्तकालय में रखी दुर्लभ पुस्तकों के समृद्ध संग्रह से भी चुनी हुई कृतियां उपलब्ध होंगी।
इस प्रदर्शनी में दुनिया की सबसे प्राचीन पांडुलिपियों में से एक - गिलगित पांडुलिपियां भी शामिल की जा रही हैं, जो भारत में सबसे पुराना संरक्षित पांडुलिपि संग्रह है। भोज वृक्ष की छाल के बने पृष्ठों  में प्रामाणिक  और गैर-प्रामाणिक दोनों तरह के बौद्ध रचना कार्य शामिल हैं, जो संस्कृत, चीनी, कोरियाई, जापानी, मंगोलियाई, माचू तथा तिब्बती धार्मिक-दार्शनिक साहित्य के विकास पर प्रकाश डालते हैं।
आम सहमति के अनुसार, ये सभी ग्रंथ 5वीं-6वीं शताब्दी के बीच लिखे गए थे। गिलगित पाण्डुलिपियों को तीन चरणों में नौपुर गांव  में खोजा गया था और पहली बार 1931 में पुरातत्वविद् सर ऑरेल स्टीन द्वारा प्रदर्शित किया गया था। इस प्रदर्शनी में देश भर में बोली जाने वाली विभिन्न भाषाओं से प्राप्त पुरालेख संबंधी अभिलेखों के विशाल कोष पर भी प्रकाश डाला जा रहा है।
यह प्रदर्शनी एक राष्ट्र के रूप में भारत की भाषाई विविधता की बहुमूल्य विरासत को स्मरण करने का उत्कृष्ट प्रयास है। भारत को असाधारण भाषाई विविधता का वरदान प्राप्त है। एक अनुमान के अनुसार वैश्विक स्तर पर बोली जाने वाली 7,111 भाषाओं में से लगभग 788 भाषाएं अकेले भारत में बोली जाती हैं। इस प्रकार भारत, पापा न्यू गिनी, इंडोनेशिया और नाइजीरिया के साथ, दुनिया के चार सबसे अधिक भाषाई विविधता वाले देशों में से एक है।
आम जनता के देखने के लिए प्रदर्शनी 08 जुलाई, 2023 तक शनिवार, रविवार और राष्ट्रीय अवकाश सहित प्रत्येक दिन सुबह 10:00 बजे से लेकर शाम 5:00 बजे तक खुली रहेगी।
वित्त मंत्रालय
सॉवरेन गोल्ड बॉन्ड स्कीम 2020-21 - निर्गम मूल्य
भारत सरकार की अधिसूचना संख्या 4 -बी /2020 दिनांक 09 अक्टूबर 2020 के संदर्भ में, सॉवरेन गोल्ड बॉन्ड 2020-21  को निपटान तिथि 20 अक्टूबर 2020 के साथ 12 से 16 अक्टूबर 2020 की अवधि के लिए खोला जाएगा। इस खरीद अवधि के दौरान बॉन्ड का निर्गम मूल्य 5,051 रुपये  प्रति ग्राम होगा, जिसे भारतीय रिजर्व बैंक द्वारा उनकी प्रेस विज्ञप्ति में भी दिनांक 20 अक्टूबर 2020 को प्रकाशित किया जायेगा।
भारतीय रिजर्व बैंक के परामर्श से भारत सरकार ने उन निवेशकों को निर्गम मूल्य से प्रति ग्राम 50 रुपये  की छूट की अनुमति देने का फैसला किया है, जो ऑनलाइन आवेदन करते हैं और भुगतान डिजिटल मोड के माध्यम से किया जाता है। ऐसे निवेशकों के लिए गोल्ड बॉन्ड का निर्गम मूल्य 5,001 रुपये  प्रति ग्राम होगा।
संस्कृति मंत्रालय
श्री प्रहलाद सिंह पटेल ने आज नई दिल्ली में जर्मन संघीय संस्कृति आयुक्त सुश्री मोनिका ग्रूटर्स के साथ शिष्टमंडल स्तर की बैठक की
भारत और जर्मनी ने दोनों देशों के चुनिंदा संग्रहालय के बीच सहयोग के संबंध में एक समझौता ज्ञापन पर हस्ताक्षर किए
श्री प्रह्लाद सिंह पटेल ने कहा कि दोनों देशों से संबंधित प्राचीन ग्रंथों का जर्मन, हिंदी और संस्कृत में अनुवाद करने की संभावनाओं का पता लगाया जाएगा
, श्री प्रहलाद सिंह पटेल ने आज नई दिल्ली में फैडरल चांसलर की राज्य मंत्री, संस्कृति तथा मीडिया की संघीय सरकार आयुक्त, सुश्री मोनिका ग्रूटर्स के नेतृत्व में जर्मन शिष्टमंडल के साथ द्विपक्षीय बैठक की। बैठक के दौरान, भारत और जर्मनी के संग्रहालयों के बीच सहयोग के संबंध में एक समझौता ज्ञापन पर हस्ताक्षर किए गए।
इस समझौता ज्ञापन में राष्ट्रीय संग्रहालय दिल्ली, राष्ट्रीय आधुनिक कला संग्रहालय, भारतीय संग्रहालय कोलकाता, पेरूसियन कल्चरल हेरिटेज फांउडेशन स्टॉफ़ेनबर्गस्टर, बर्लिन और स्टिफ़टंग हम्बोल्ट फ़ोरम इम बर्लिनर सेलॉस, बर्लिन शामिल है।
इस समझौता ज्ञापन का उद्देश्य पुरातात्विक मानवजातीय और कलात्मक ऐतिहासिक वस्तुओं और उनके ऐतिहासिक तथा समकालीन स्रोतों का भौतिक संस्कृति के अध्ययन के ढांचे के भीतर अनुसंधान करना है। अमूर्त सांस्कृतिक विरासत, बहाली और संरक्षण अध्ययन तथा शिक्षण कार्य इसमें शामिल होंगे। इस सहयोग का आधार प्रतिभागी संस्थानों के संग्रह और उनकी विशेषज्ञता है।
बैठक के दौरान श्री प्रह्लाद सिंह पटेल ने कहा कि संस्कृति की राष्ट्र के विकास में महत्वपूर्ण भूमिका होती है। भारत और जर्मनी में शैक्षणिक और सांस्कृतिक आदान-प्रदान की एक लंबी परंपरा है। इस समझौता ज्ञापन से दोनों देशों से संबंधित प्राचीन ग्रंथों का जर्मन और भारतीय भाषाओं में अनुवाद करने की संभावनाओं का पता लगाया जाएगा। उदाहरण के लिए - संन्यास उपनिषद और यतिधर्म प्रकाश जैसे संस्कृत ग्रंथों का जर्मन भाषा में अनुवाद किया जा सकता है। इसी तरह गुंटर ग्रास के डाई ब्लेलेक्रोमेल, थॉमस मैन के बुडेनब्रुक्स और फ्रांज काफ्का के द ट्रायल का हिंदी या संस्कृत में अनुवाद किया जा सकता है।
उपभोक्ता कार्य, खाद्य एवं सार्वजनिक वितरण मंत्रालय
सरकार ने लीगल मेट्रोलॉजी  के तहत मंजूरी के लिए शर्तों में ढील देकर महत्वपूर्ण मेडिकल उपकरणों के आयात को आसान बनाया
वर्तमान में कोविड-19 महामारी की स्थिति को देखते हुए और चिकित्सा उपकरणों की मांग को पूरा करने के लिए भारत सरकार के उपभोक्ता मामले विभाग ने चिकित्सा उपकरणों के आयातकों को 28.04.2021 से तीन महीने के लिए निम्नलिखित श्रेणियों के चिकित्सा उपकरणों के आयात की अनुमति दी है। आयातकों को इन नियमों के तहत आवश्यक सभी घोषणाएं करनी होंगी जो आयात/ कस्टम क्लीयरेंस के तुरंत बाद और स्टैम्पिंग या ऑनलाइन प्रिंटिंग के माध्यम से बिक्री से पहले, जैसा कि मामला हो सकता है:
1. नेबुलाइजर्स
2. ऑक्सीजन कॉन्सट्रेटर
3. सीपीएपी उपकरण
4. बीआईपीएपी उपकरण
5. फ्लो मीटर, रेगुलेटर, कनेक्टर और ट्यूबिंग के साथ ऑक्सीजन कॉन्सट्रेटर
6. वैक्यूम दबाव स्विंग अवशोषण  और दबाव स्विंग अवशोषण  ऑक्सीजन संयंत्र, क्रायोजेनिक ऑक्सीजन वायु पृथक्करण इकाइयाँ  जो तरल / गैसीय ऑक्सीजन का उत्पादन करती हैं।
7. ऑक्सीजन कनस्तर
8. ऑक्सीजन फिलिंग सिस्टम
9. ऑक्सीजन सिलेंडर जिसमें क्रायोजेनिक सिलेंडर शामिल हैं
10. ऑक्सीजन जेनरेटर
11. ऑक्सीजन के उत्पादन, परिवहन, वितरण या भंडारण के लिए उपकरणों के निर्माण के लिए उपयोग किए जाने वाले भाग
12. कोई अन्य उपकरण जिससे ऑक्सीजन उत्पन्न की जा सकती है
13. वेंटिलेटर ; सभी सामान और ट्यूबिंग सहित कंप्रेशर्स; ह्यूमिडिफायर्स और वायरल फिल्टर
14. सभी संलग्नक के साथ उच्च प्रवाह नाक प्रवेशिका उपकरण
15. नॉन-इनवेसिव वेंटिलेशन के साथ उपयोग के लिए हेलमेट
16. आईसीयू वेंटिलेटर के लिए नॉन-इनवेसिव वेंटिलेशन ओरोनेजल मास्क
17. आईसीयू वेंटिलेटर के लिए नॉन-इनवेसिव वेंटिलेशन नेजल मास्क
उपभोक्ता मामले विभाग, कानूनी मेट्रोलॉजी अधिनियम 2009 का प्रबंधन करता है। यह अधिनियम माप और उपकरणों को मापने के लिए कानूनी आवश्यकताओं पर लागू होता है। कानूनी मेट्रोलॉजी का उद्देश्य सुरक्षा और वजन और माप की सटीकता के दृष्टिकोण से सार्वजनिक गारंटी सुनिश्चित करना है। कानूनी मेट्रोलॉजी , नियम 2011 मुख्य रूप से यह सुनिश्चित करने के लिए हैं कि उपभोक्ता पूर्व-पैक वस्तुओं को खरीदने से पहले इन पर लिखी आवश्यक घोषणाओं के बारे में पढ़े और सही विकल्प चुनने में सक्षम हो।
देश में कोवि़ड-19 महामारी की दूसरी लहर के बीच इन सामानों की त्वरित मंजूरी को सक्षम करके ऊपर उल्लिखित चिकित्सा उपकरणों की मांग को पूरा करने के लिए सलाह जारी की गई है। भारत सरकार ने इस लचीलेपन को आवश्यक चिकित्सा उपकरणों को कस्टम क्लीयरेंस के लिए लेबल करने की अनुमति दी है लेकिन बिक्री से पहले इन जीवन रक्षक उपकरणों की शीघ्र निकासी के लिए यह प्रावधान किया गया है। जो आयातकर्ता, इस अनुमति के तहत चिकित्सा उपकरणों का आयात करते हैं, वे राज्य में निदेशक  और नियंत्रक  को आयात की गई मात्रा के साथ ऐसी सभी आयातित वस्तुओं के बारे में तुरंत सूचित करेंगे।
गृह मंत्रालय
प्रधानमंत्री श्री नरेन्द्र मोदी के नेतृत्व में केंद्र सरकार सिक्किम के साथ पूरी एकजुटता से खड़ी है
केंद्र ने सिक्किम को राज्य आपदा मोचन निधि  से अपना हिस्सा जारी करने की मंजूरी दी
राज्य में हुई क्षति का आकलन करने के लिए एक अंतर मंत्रालयी केंद्रीय टीम  का गठन
प्रधानमंत्री श्री नरेन्द्र मोदी के नेतृत्व में केंद्र सरकार सिक्किम के साथ पूरी एकजुटता से खड़ी है। केंद्र सरकार ने सिक्किम सरकार को हरसंभव सहायता प्रदान करने का आश्वासन दिया है। केंद्रीय गृह एवं सहकारिता मंत्री श्री अमित शाह ने सिक्किम के प्रभावित लोगों को राहत उपाय प्रदान करने में मदद हेतु वर्ष 2023-24 के लिए राज्य आपदा मोचन निधि  से केंद्रीय हिस्से की 44.80 करोड़ रुपये राशि की दोनों किस्तें जारी करने की मंजूरी दी है। इसके अलावा, ग्लेशियल लेक आउटबर्स्ट फ्लड / बादल फटने /फ्लैश फ्लड के कारण राज्य को हुई हानि का आकलन करने के लिए गृह मंत्रालय ने एक अंतर-मंत्रालयी केंद्रीय टीम  का गठन किया है, जो प्रभावित क्षेत्रों का दौरा करेगी। इस केंद्रीय टीम के आकलन के आधार पर सिक्किम को निर्धारित प्रक्रिया के अनुसार राष्ट्रीय आपदा मोदन निधि  से अतिरिक्त केंद्रीय सहायता की मंजूरी दी जाएगी।
4 अक्टूबर 2023 की सुबह जीएलओएफ/बादल फटने/फ्लैश फ्लड की घटनाओं के कारण, तीस्ता नदी के प्रवाह में अचानक हुई वृद्धि के कारण अनेक पुल, राष्ट्रीय राजमार्ग-10 के कुछ हिस्से, चुंगथांग बांध बह गए और सिक्किम की नदी घाटी के ऊपरी इलाकों में कई छोटे शहर और कई बुनियादी ढांचा परियोजनाएं बुरी तरह प्रभावित हुए।
केंद्र सरकार उच्चतम स्तर पर चौबीसों घंटे सिक्किम की स्थिति पर कड़ी नजर रखे हुए है। केंद्र सरकार इस गंभीर स्थिति से प्रभावी ढंग से निपटने के लिए राज्य सरकार के प्रयासों में योगदान के लिए समय पर रसद संसाधन जुटाकर पूरी सहायता प्रदान कर रही है। प्रदान की गई रसद सहायता में राष्ट्रीय आपदा मोचन बल  की पर्याप्त टीमों की तैनाती; भारतीय वायु सेना के हेलीकॉप्टरों और सेना के जवानों सहित आवश्यक खोज और बचाव उपकरण शामिल हैं। इसके अलावा, बिजली, दूरसंचार और सड़क, राजमार्ग तथा परिवहन मंत्रालयों की तकनीकी टीमें राज्य में क्षतिग्रस्त बुनियादी ढांचे और दूर संचार नेटवर्क की समय पर बहाली के कार्य में सहायता प्रदान कर रही हैं।
पर्यटन मंत्रालय
प्रधानमंत्री श्री नरेन्द्र मोदी ने स्वदेश दर्शन योजना के कृष्णा सर्किट के भाग के रूप में नाथद्वारा में पर्यटक सुविधाओं का उद्घाटन किया
प्रधानमंत्री श्री नरेन्द्र मोदी ने आज सरकार की कई परियोजनाओं का उद्घाटन किया। इन परियोजनाओं में स्वदेश दर्शन योजना के कृष्णा सर्किट के भाग के रूप में पर्यटन मंत्रालय द्वारा वित्त पोषित 'नाथद्वारा में पर्यटक सुविधाएं' शामिल हैं।
पर्यटन मंत्रालय ने नाथद्वारा में पर्यटन सुविधाओं के विकास के लिए 23.59 करोड़ रुपये स्वीकृत किए हैं। इनमें 13.43 करोड़ रुपये की लागत से निर्मित पर्यटन विवेचना - सांस्कृतिक केंद्र उल्लेखनीय है। यह केंद्र श्रीनाथजी  और महान भक्त और पुष्टिमार्ग  के संस्थापक श्री वल्लभाचार्यजी के बारे में जानकारी प्रदान करेगा। इस केंद्र में, पर्यटक उच्च गुणवत्ता वाले ग्राफिक्स और दृश्य मीडिया का उपयोग करके श्रीनाथजी के जीवन, गोवर्धन से नाथद्वारा तक उनके आगमन, दिव्य कृत्यों, पूजा, श्रंगार, त्योहारों और संबंधित रीति-रिवाजों आदि के बारे में विभिन्न पहलुओं का अनुभव कर सकते हैं। नाथद्वारा की परियोजना में इस स्थान पर आने वाले पर्यटकों और तीर्थयात्रियों को विशिष्ट अनुभव प्रदान करने के लिए पार्किंग, भूदृश्य, अंतिम मील कनेक्टिविटी आदि का विकास भी शामिल है।
अपने संबोधन के दौरान, प्रधानमंत्री श्री नरेन्द्र मोदी ने उल्लेख किया कि नाथद्वारा में विकसित की गई सुविधाएं पर्यटन सर्किट का हिस्सा हैं जिसमें जयपुर में गोविंददेव जी मंदिर; सीकर में खाटूश्याम मंदिर और राजसमंद में नाथद्वारा मंदिर शामिल है। इस पहल से राजस्थान का गौरव बढ़ेगा और राज्य के पर्यटन उद्योग को पर्याप्त बढ़ावा मिलेगा।
प्रधानमंत्री ने यह भी कहा कि चित्तौड़गढ़ में भगवान कृष्ण को समर्पित सांवलिया सेठ जी मंदिर सभी के लिए आस्था का स्थल है और यहां हर साल लाखों लोग आते हैं। यह मंदिर व्यापारिक समुदाय के बीच विशेष रूप से प्रसिद्ध है। भारत सरकार ने स्वदेश दर्शन योजना के अंतर्गत इस मंदिर में वाटर लेजर शो, पर्यटक सुविधा केंद्र, एम्फीथिएटर, कैफेटेरिया जैसी सुविधाएं विकसित करने के लिए करोड़ों रुपये का निवेश करके आधुनिक सुविधाएं प्रदान की हैं, जिससे यहां आने वाले तीर्थयात्रियों को अधिक सुविधा मिलेगी।
सूचना और प्रसारण मंत्रालय
केन्द्रीय सूचना एवं प्रसारण मंत्री श्री प्रकाश जावडेकर द्वारा पुणे में कोविड-19 टीकाकरण और आत्मनिर्भर भारत पर राज्य व्यापी जागरूकता अभियान का शुभारंभ
टीकाकरण के बारे में उचित जागरूकता फैलाना इस अभियान का विषय है: श्री प्रकाश जावड़ेकर
प्रादेशिक लोक संपर्क ब्यूरो, पुणे की एक पहल, मल्टीमीडिया प्रदर्शनी अभियान के माध्यम से राज्य में जन जागरूकता
केन्द्रीय सूचना एवं प्रसारण मंत्री श्री प्रकाश जावडेकर ने आज पुणे में कोविड-19 टीकाकरण और आत्मनिर्भर भारत पर मोबाइल जागरूकता अभियान का शुभारंभ किया।
इस अभियान के अंतर्गत 16 विशेष रूप से तैयार किए गये मल्टीमीडिया प्रदर्शनी वैन महाराष्ट्र के 36 जिलों में सूचना प्रसारित करेंगे। यह अभियान विश्व स्वास्थ्य संगठन, यूनिसेफ और महाराष्ट्र स्वास्थ्य विभाग की सहायता से प्रादेशिक लोक संपर्क ब्यूरो, पुणे द्वारा आयोजित किया जा रहा है। ये वैन एलईडी स्क्रीन के माध्यम से भी संदेश प्रदर्शित करेंगे और इनको जीपीएस के माध्यम से लाइव ट्रैक किया जाएगा।
इस अवसर पर बोलते हुए, श्री जावड़ेकर ने कहा "पूरी दुनिया कोरोना से लड़ रही है। 130 करोड़ की आबादी के बावजूद भारत में करोना की वजह से लैटिन अमेरिका, यूरोप या अमेरिका की तुलना में कम हानि हुई है।
श्री जावड़ेकर ने यह भी कहा कि कोविड टीकाकरण शुरू होने के साथ, हमने जन -जागरूकता के नए चरण में प्रवेश किया है।
"भारत में वैक्सीन रोल आउट शुरू हो चुका है। जब से देश में कोविड-19 टीकाकरण कार्यक्रम की शुरूआत हुई है, तब से 50 लाख से अधिक स्वास्थ्य कर्मियों और फ्रंटलाइन कार्यकर्ताओं का टीकाकरण किया गया है। फ्रंटलाइन स्वास्थ्य कार्यकर्ताओं के बाद, 50 वर्ष से अधिक आयु के लोगों को टीका लगाया जाएगा और उसके बाद पूरी आबादी का टीकाकरण किया जाएगा ”श्री जावड़ेकर ने कहा।
सूचना एवं प्रसारण मंत्री ने कहा कि मोबाइल प्रदर्शनी वैन हर दिन 80-100 किलोमीटर की यात्रा करेंगे । गीत और नाटक प्रभाग के कलाकार लोक कार्यक्रमों के द्वारा जन- जन तक टीकाकरण योजना और कोविड के उचित व्यवहार के बारे में जानकारी पहुँचाने का प्रयास करेंगे ।
“इस अभियान का एक उद्देश्य है वैक्सीन के बारे में फैल रही अफवाहों पर अंकुश लगाना और आत्मनिर्भर भारत के प्रति सरकार के प्रयासों के बारे में जागरूकता फैलाना” श्री जावड़ेकर ने कहा।
कोविड-19 महामारी को नियंत्रित करने में संचार की बड़ी भूमिका रही है। इसी कड़ी में, सांस्कृतिक कलाकार लोक कार्यक्रमों के द्वारा मनोरंजक ढंग से जन- जन तक जानकारी पहुँचाने का प्रयास करेंगे ।
महाराष्ट्र में स्थित सूचना एवं प्रसारण मंत्रालय के विभिन्न मीडिया इकाइयों के अधिकारियों के अलावा, कार्यक्रम में राज्य सरकार, विश्व स्वास्थ्य संगठन, यूनिसेफ के प्रतिनिधि भी उपस्थित थे।
प्रधानमंत्री कार्यालय
प्रधानमंत्री ने महाराष्ट्र में बस दुर्घटना पर जानमाल के नुकसान पर शोक व्यक्त किया
प्रधानमंत्री श्री नरेंद्र मोदी ने महाराष्ट्र के पालघर जिले में हुई एक बस दुर्घटना में हुए जानमाल के नुकसान पर शोक व्यक्त किया है।
प्रधानमंत्री ने कहा कि पालघर बस दुर्घटना दुर्भाग्यपूर्ण है और घायलों और शोक संतप्त परिवारों के प्रति मेरी हृदय से संवेदना हैं। महाराष्ट्र सरकार प्रभावित लोगों को हर संभव सहायता प्रदान करेगी।
इलेक्ट्रानिक्स एवं आईटी मंत्रालय
यूआईडीएआई ने निवासियों से 10 साल पहले जारी आधार में अपने दस्तावेजों को अपडेट करने का आग्रह किया
जिन लोगों को 10 वर्ष पहले आधार जारी किया गया थाऔर उसके बाद के वर्षों में उन्होंने उसे कभी भी अपडेट नहीं कराया है, ऐसे आधार नंबर धारकों को अपने दस्तावेज़ अपडेट करने के लिए प्रोत्साहित किया जाता है।
लोग सहायक दस्तावेज  ऑनलाइन या माईआधार पोर्टल में अपलोड करके अथवा नजदीकी आधार केन्द्र पर जाकर अपने आधार को अपडेट कर सकते हैं।
पिछले एक दशक के दौरान, आधार संख्या भारत के निवासियों की पहचान के सार्वभौमिक रूप से स्वीकृत प्रमाण के रूप में उभरी है। केन्द्र सरकार द्वारा संचालित 319 योजनाओं सहित 1100 से अधिक सरकारी योजनाओं और कार्यक्रमों के तहत सेवाओं के वितरण के लिए आधार आधारित पहचान का उपयोग किया जाता है।
साथ ही अनेक वित्तीय संस्थान जैसे बैंक, एनबीएफसी, आदि ग्राहकों को प्रमाणित करने और ऑनबोर्ड करने के लिए आधार का उपयोग करते हैं।
यह निवासियों के हित में है कि वे अपने आधार को पहचान के वर्तमान प्रमाण और पते के प्रमाण के साथ अपडेट करें।
आधार में दस्तावेजों को अपडेट करने से जीवन को सुगम बनाने, बेहतर सेवा वितरण में मदद मिलती है, और सटीक प्रमाणीकरण होता है। यूआईडीएआई ने निवासियों को हमेशा अपने दस्तावेज़ों को अपडेट रखने के लिए प्रोत्साहित किया है, और 09 नवम्बर 2022 को अधिसूचित आधार   विनियम इस दिशा में एक और कदम था।
भारतीय विशिष्ट पहचान प्राधिकरण  एक बार फिर निवासियों से आधार डेटाबेस में जानकारी की निरंतर सटीकता के लिए अपने दस्तावेज़ों को अपडेट करने का आग्रह और प्रोत्साहित करता है।